**DZĪVOJAMO TELPU ĪRES LĪGUMS Nr.\_\_\_\_\_**

**2022.gada\_\_\_\_\_\_\_\_**

 **…… pašvaldība**, reģistrācijas numurs ………, juridiskā adrese ……….., ………………… personā, kurš rīkojas, pamatojoties uz ………………., turpmāk – Pašvaldība,

Juridiska persona SIA “…………………..”, reģistrācijas numurs …………………, juridiskā adrese ……………., ………………… personā, kurš rīkojas, pamatojoties uz ………………., vai

Fiziska persona (Vārds, uzvārds, personas kods) turpmāk - Izīrētājs,

un Ukrainas pilsonis ……………………… (Vārds, uzvārds, personas kods, pases dati), turpmāk – Īrnieks,

visi kopā turpmāk saukti – Puses,

pamatojoties uz Ukrainas civiliedzīvotāju atbalsta likuma 12.pantu, Ministru kabineta 2022.gada 8.jūnija noteikumu Nr.339 “Noteikumi par primāri sniedzamā atbalsta nodrošināšanu Ukrainas civiliedzīvotājiem" *5.1.apakšpunktu / 5.21.apakšpunktu* un Pašvaldības 2022.\_\_\_\_\_\_\_\_\_\_\_\_ lēmuma Nr. \_“…….” .punktu, noslēdz šādu dzīvojamo telpu īres līgumu (turpmāk – Līgums):

1. **Līguma priekšmets**

1.1. Izīrētājs nodod, bet Īrnieks pieņem lietošanā Izīrētājam piederošu (valdījumā esošu) dzīvokli/dzīvojamās telpas ……………………………………(adrese), turpmāk – Dzīvojamās telpas.

1.2. Izīrētājs apliecina, ka viņš ir vienīgais un likumīgais dzīvokļa īpašnieks, tam ir pilnas tiesības un pilnvaras slēgt šo Līgumu, Dzīvojamās telpas nav izīrētas citai personai vai kā citādi apgrūtinātas. Izīrētājs apliecina, ka pasargās Īrnieku no jebkādām prasībām no trešo personu puses, kas attiecas uz izīrētajām Dzīvojamajām telpām.

1.3. Izīrētājs un Īrnieks vienojas, ka visā Līguma darbības laikā Dzīvojamo telpu lietošanas tiesības ir Īrnieka ģimenes locekļiem/ kopā ar Īrnieku iemitinātām personām:

|  |  |  |  |
| --- | --- | --- | --- |
| N.p.k. | Vārds | Uzvārds | Dzimšanas dati |
|  |  |  |  |
|  |  |  |  |
|  |  |  |  |

1.4. Nododot-pieņemot Dzīvojamās telpas, Puses paraksta nodošanas-pieņemšanas aktu (Pielikums).

1. **Līguma darbības termiņš**

Līgums stājas spēkā tā parakstīšanas dienā un ir spēkā līdz 2022.gada \_\_.\_\_\_\_\_\_\_

1. **Pušu saistības un tiesības**

3.1. Izīrētāja pienākums ir nodot Īrniekam Dzīvojamās telpas īres lietošanā Līguma parakstīšanas dienā saskaņā ar nodošanas-pieņemšanas aktu un izskaidrot Īrniekam un kopā ar Īrnieku iemitinātām personām normatīvo aktu prasības, kas attiecas uz dzīvojamās telpas lietošanu, tostarp ugunsdrošības, sanitārās un higiēnas prasības, atkritumu apsaimniekošanas noteikumus, kā arī dzīvojamās mājas koplietošanā esošo telpu un piemājas teritorijas lietošanas noteikumus, sniegt informāciju par dzīvojamās mājas pārvaldnieku un kontaktinformāciju, kur vērsties ar Dzīvojamo telpu saistīto inženierkomunikāciju bojājumu gadījumā.

3.2. Izīrētājs nedrīkst Dzīvojamās telpās iemitināt Līgumā neminētas personas.

3.3. Izīrētājam ir tiesības:

3.3.1. pieprasīt no Īrnieka un kopā ar Īrnieku iemitinātām personām atbilstošu Dzīvojamo telpu izmantošanu saskaņā ar Līguma noteikumiem;

3.3.2. ārkārtēju (avārijas) apstākļu gadījumā Izīrētājam ir tiesības iekļūt Dzīvojamās telpās bez iepriekšēja brīdinājuma, aicinot policijas un mājas pārvaldnieka pārstāvi.

3.4. Īrniekam un kopā ar Īrnieku iemitinātām personām ir šādi pienākumi:

3.4.1. izmantot dzīvojamo telpu tikai dzīvošanai;

3.4.2. saudzīgi izturēties pret dzīvojamo telpu, nepasliktināt tās stāvokli, nebojāt to un neveikt tajā neatļautu pārbūvi vai neatļautus remontdarbus;

3.4.3. ievērot normatīvos aktus, kas attiecas uz dzīvojamās telpas lietošanu, tostarp ugunsdrošības, sanitārās un higiēnas prasības;

3.4.4. ievērot atkritumu apsaimniekošanas noteikumus;

3.4.5. nekavējoties informēt Izīrētāju par tādiem Dzīvojamo telpu bojājumiem vai trūkumiem, kas ietekmē vai var ietekmēt personas veselību, dzīvību, mantu;

3.4.6. divu dienu laikā pēc Izīrētāja pieprasījuma paziņot Dzīvojamās telpās uzstādīto mērierīču skaitītāju rādījumus vai nodrošināt Izīrētājam piekļuvi skaitītāju rādījumu nolasīšanai;

3.4.7. pēc Izīrētāja pieprasījuma nekavējoties nodrošināt piekļuvi Dzīvojamām telpām, lai veiktu darbības, kas nepieciešamas neatliekamu remontdarbu, inženiertīklu darbības nodrošināšanai un avāriju seku likvidēšanai Dzīvojamās telpās;

3.4.8. Līgumam izbeidzoties, atbrīvot Dzīvojamās telpas.

3.5. Īrnieks nedrīkst Dzīvojamās telpās iemitināt Līgumā neminētas personas. Īrniekam ir aizliegts nodot Dzīvojamās telpas apakšīrē.

3.6. Īrniekam un kopā ar Īrnieku iemitinātām personām ir tiesības:

3.6.1. lietot Dzīvojamās telpas un tajās esošas iekārtas un citas ierīces, mājas koplietošanas telpas un piemājas teritoriju;

3.6.2. izmitināt mājdzīvniekus Dzīvojamās telpās *(ja piemērojams)*.

 3.7. Beidzoties Līguma darbības termiņam vai arī to pirms termiņa izbeidzot, Īrniekam ir pienākums nodot Dzīvojamās telpas Izīrētājam saskaņā ar nodošanas-pieņemšanas aktu ne sliktākā stāvoklī, kā tās tika pieņemtas, un nodot Izīrētājam Dzīvojamo telpu atslēgas.

3.8. Atstājot Dzīvojamās telpas sakarā ar Līguma termiņa izbeigšanos vai pirms termiņa izbeigšanās, Īrniekam un kopā ar Īrnieku iemitinātām personām ir tiesības paņemt līdzi tikai tās viņam piederošās mantas un tikai tos Dzīvojamo telpu Īrnieka un kopā ar Īrnieku iemitinātām personām taisītos uzlabojumus, kuri ir atdalāmi, nebojājot vai neizmainot Dzīvojamo telpu ārējo izskatu un tehnisko stāvokli.

**4. Norēķinu kārtība**

4.1. Īres maksa par Dzīvojamo telpu lietošanu tiek noteikta EUR … (…*euro*) mēnesī. Maksā ietilpst visi ar Dzīvojamo telpas lietošanu saistītie maksājumi.

4.2. Apmaksu par Dzīvojamo telpu īri Izīrētājam veic Pašvaldība, pārskaitot attiecīgo summu par iepriekšējo mēnesi \_\_\_ (\_\_\_) kalendāro dienas laikā uz Līgumā norādīto Izīrētāja bankas norēķinu kontu, pamatojoties uz Izīrētāja izrakstīto rēķinu.

4.3. Par Līgumā paredzēto maksājumu termiņa kavējumu Pašvaldība maksā Izīrētājam līgumiskos procentus 0,1% apmērā no savlaicīgi nesamaksātās summas par katru maksājuma kavējuma dienu.

**5.** **Nepārvarama vara**

Puses nav atbildīgas par līgumsaistību neizpildi un tās rezultātā Pusēm radītajiem zaudējumiem, ja tas noticis nepārvaramas varas apstākļu dēļ. Par nepārvaramas varas apstākļiem uzskatāmi - dabas stihija, ugunsgrēks, militāras akcijas, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Par līgumsaistību izpildes neiespējamību minēto apstākļu dēļ viena puse rakstveidā informē citas puses 2 (divu) dienu laikā, un nepieciešamības gadījumā risina jautājumu par turpmāku Līguma izpildes kārtību vai izbeigšanu.

**6.** **Strīdu izskatīšana**

Visi strīdi starp Pusēm tiek risināti pārrunu ceļā. Ja Puses nevar panākt vienošanos, strīds tiek risināts Latvijas Republikas tiesā saskaņā ar Latvijas Republikā spēkā esošiem normatīvajiem aktiem.

**7. Līguma izbeigšana**

7.1. Īrnieks ir tiesīgs izbeigt Līgumu pirms termiņa, iepriekš par to brīdinot Izīrētāju un Pašvaldību vismaz 2 (divas) darba dienas iepriekš rakstveidā.

7.2. Izīrētājs ir tiesīgs izbeigt Līgumu, ja:

 7.2.1. Dzīvojamās telpas tiek izmantotas citām, Līgumā nenorādītām vajadzībām;

 7.2.2. Dzīvojamās telpas ir nodotas apakšīrē citām personām.

**8. Citi noteikumi**

8.1. Visi grozījumi Līgumā stājas spēkā tikai tad, ja tie noformēti rakstveidā un tos parakstījušas Puses.

8.2. Pusei ir tiesības apstrādāt no citas Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Vispārīgo datu aizsardzības regulā un tiesību aktos noteiktās prasības šādu datu apstrādei un aizsardzībai. Puses apņemas neizpaust un neizplatīt trešajām personām bez citu pušu piekrišanas Līguma izpildes gaitā iegūtos personas datus, izņemot gadījumus, kad informācijas izpaušanu pieprasa normatīvie akti.

8.3. Līguma izpildei un pieņemšanas - nodošanas akta parakstīšanai Pašvaldība nozīmē pārstāvi - \_\_\_\_\_\_\_\_\_\_\_\_\_\_, mob.tālr.\_\_\_\_\_\_\_\_, e-pasts: \_\_\_\_\_\_\_\_\_.lv, kura(-as) pienākums ir sekot Līguma izpildei un informēt par tā izpildi Puses. Par Pašvaldības pārstāvja maiņu Puses tiek nekavējoties informētas.

8.4. Līgums sagatavots un parakstīts uz \_\_\_ (….) lapām, 3 (trīs) eksemplāros.

**9. Pušu rekvizīti un paraksti**

|  |  |  |
| --- | --- | --- |
| **Pašvaldība:** | **Izīrētājs:** | **Īrnieks:** |